István Bagyula (s. 2. tammikuuta 1969 Budapest) on unkarilainen entinen yleisurheilija, joka kilpaili seiväshypyssä. Hän edusti seuratasolla Csepel SC:tä. Bagyula voitti hopeaa Tokion MM-kisoissa 1991 ja seuraavan vuoden sisäratojen EM-kisoissa. Lisäksi hän sai universiadeista kolme kultamitalia vuosina 1991–1995. Bagyula osallistui olympialaisiin kahdesti, vuosina 1988 ja 1992. Hän sijoittui seitsemänneksi Soulin kisoissa 1988 ja oli yhdeksäs Barcelonassa 1992.